smcproject/ml-wiki-sentences huggingface dataset:
1925 ൽ പുറത്തിറങ്ങിയ ബെൻ-ഹർ എന്ന നിശ്ശബ്ദ ചിത്രത്തിന്റെ റീമേക്കായിരുന്നു ഇത്.
ആ ചിത്രത്തിന്റെ 30 സഹസംവിധായകരിൽ ഒരാളായിരുന്ന വില്യം വൈലറിനെ പൊന്നുംവിലയ്ക്ക എടുത്താണ് ബെൻ-ഹർ എന്ന ഇതിഹാസ ചിത്രം പൂർത്തിയാക്കിയത്.
1952 ൽ മെട്രോ-ഗോൾഡ്‌വിൻ-മേയർ കമ്പനി (എം.ജി.എം) ബെൻ-ഹർ റീമേക്ക് ചെയ്യാൻ പോകുന്നുവെന്ന് പ്രഖ്യാപിച്ചു.
സ്റ്റുവാർട്ട് ഗ്രാൻജർ, റോബർട്ട് ടെയ്‌ലർ എന്നിവർ ചേർന്നാണ് നിർമ്മാണത്തിന് നേതൃത്വം നൽകിയത്.
മേൽനോട്ടം സിംബാസിയ്ക്കായിരുന്നു.
ഒമ്പതു മാസത്തിന് ശേഷം ചിത്രം സിനിമാ സ്‌കോപിലാണ് ഇറങ്ങുകയെന്ന് നിർമ്മാണ കമ്പനി അറിയിച്ചു.
സിഡ്‌നി ഫ്രാങ്ക്‌ളിനെ ആദ്യം സംവിധായകനായി നിശ്ചയിച്ചു.
മാർലിൻ ബ്രാൻഡോയെ നായകനാക്കാൻ തീരുമാനിച്ചു.
1955 സെപ്റ്റംബറിൽ ടൺബർഗ് സ്‌ക്രിപ്റ്റ് പൂർത്തിയാക്കി.
1956 ഏപ്രിലിൽ ചിത്രീകരണം തുടങ്ങുമെന്ന് പ്രഖ്യാപനം വന്നു.
ഏഴുദശലക്ഷം ഡോളർ ചിലവിട്ട് ഏഴു മാസം കൊണ്ട് ചിത്രീകരണം പൂർത്തിയാക്കാനായിരുന്നു ലക്ഷ്യം.
ഇസ്രയേലോ ഈജിപ്‌റ്റോ ലൊക്കേഷനായും നിശ്ചയിച്ചു.
നിർഭാഗ്യമെന്നു പറയട്ടെ 1956 ന്റെ തുടക്കത്തിൽ തന്നെ ഷൂട്ടിംഗ് റദ്ദാക്കി.
ടെലിവിഷൻ ഉയർത്തിയ വെല്ലുവിളികളും സാമ്പത്തിക പരാധീനതകളുമാണ് ചിത്രം നിർമ്മിക്കുന്നതിൽ നിന്ന് എം.ജി.എമ്മിനെ മാറ്റി നിർത്തിയത്.
എന്നാൽ, 1956 ൽ പാരാമൗണ്ട് പിക്‌ചേഴ്‌സ് പുറത്തിറക്കിയ പത്തു കൽപ്പനകൾ എന്ന ബ്രഹ്മാണ്ഡ ചിത്രം വൻവിജയം നേടിയതോടെ ബെൻ-ഹർ റീമേക്ക് ചെയ്യാൻ തന്നെ എം.ജി.എം തീരുമാനിക്കുന്നു.
1957 ൽ കമ്പനി വീണ്ടും ചിത്രം പ്രഖ്യാപിച്ചു.
ആദ്യം ഏഴുദശലക്ഷം ഡോളർ നിർമ്മാണ ചെലവായി കരുതിയെങ്കിലും 1958 ൽ ഇത് 10 ദശലക്ഷം ഡോളറിലെത്തി.
അവിടെയും നിന്നില്ല കാര്യങ്ങൾ.
ഷൂട്ടിംഗ് തുടങ്ങിയപ്പോഴേക്കും 15.175 ദശലക്ഷം ഡോളർ ചെലവായി.
നാണയപ്പെരുപ്പം കൂടിയായതോടെ ചെലവ് 123 ദശലക്ഷം ഡോളറായി.
കഥതന്തു
എ.ഡി.26 ൽ ജറുസലേമിലാണ് ബെൻ-ഹറിന്റെ കഥ നടക്കുന്നത്.
ജറുസലേമിലെ ധനവാനായ കച്ചവടക്കാരനായിരുന്നു Judah Ben-Hur.
അമ്മ മിറിയം, സഹോദരി  തിർസ, യജമാനഭക്തിയുള്ള അടിമ സൈമോൻഡിസ് എന്നിവർക്കൊപ്പമായിരുന്നു ബെൻ-ഹറിന്റെ താമസം.
സൈമോൻഡിസിന്റെ മകൾ എസ്‌തേറുമായി ബെൻ-ഹർ പ്രണയത്തിലാണ്.
എന്നാൽ, മറ്റൊരാളുമായി അവളുടെ വിവാഹം ഉറപ്പിക്കുന്നു.
ബെൻ-ഹറിന്റെ ബാല്യകാല സുഹൃത്തും റോമാക്കാരനുമായ മെസല ഇപ്പോഴൊരു ന്യായാധിപനാണ്.
വർഷങ്ങൾക്കു മുൻപ് ജറുസലേമിൽ നിന്ന് പോയ മെസല ഇപ്പോൾ തിരിച്ചെത്തിയിരിക്കുന്നത് റോമൻ സൈന്യത്തിന്റെ മേധാവിയായിട്ടു കൂടിയാണ്.
റോമാ സാമ്രാജ്യത്തിന്റെ ശക്തിയിൽ അയാൾ അടിയുറച്ചു വിശ്വസിക്കുന്നു.
അതേ സമയം, ബെൻ-ഹർ ചിന്തിച്ചത് ജൂതജനതയുടെ സ്വാതന്ത്ര്യത്തെപ്പറ്റിയാണ്.
ജുദായിലെ പുതിയ ഗവർണറായ വലേറിയസ് ഗ്രാറ്റ്‌സിന് വരവേൽപ്പ് നൽകുന്നതിനിടെ ബെൻ-ഹറിന്റെ വീടിന് മേൽക്കൂരയിൽ നിന്ന് ഒരു ഓട് അടർന്നു താഴേക്കു വീഴുന്നു.
ഇതു കണ്ട് ഗ്രാറ്റ്‌സ് സഞ്ചരിച്ചിരുന്ന കുതിര പരിഭ്രാന്തനാകുന്നു.
കുതിരപ്പുറത്തു നിന്ന് തെറിച്ചു വീഴുന്ന ഗ്രാറ്റ്‌സ് മരണാസന്നനാകുന്നു.
ഇതു യാദൃച്ഛികമായി സംഭവിച്ചതാണെന്ന് അറിയാമായിരുന്നിട്ടു കൂടി മെസല ബെൻ-ഹറിനെ കുറ്റക്കാരനെന്ന് വിധിച്ച് കപ്പലിലും സഹോദരി മിറിയത്തിനെയും ടിർസയെയും ജയിലിലും തടവുകാരാക്കുന്നു.
കൂട്ടുകാരനായിരുന്നിട്ടു കൂടി ബെൻ-ഹറിനെ തടവിലിട്ടതിന് പിന്നിൽ മെസലയ്ക്ക് മറ്റൊരു ഉദ്ദേശ്യമുണ്ടായിരുന്നു.
ജൂതൻമാരുടെ ഇടയിലെ പ്രമുഖനെ തടവിലിടുന്നതിലൂടെ അവർക്കിടയിൽ ഭീതി പടർത്തുക എന്നതായിരുന്നു അത്.
തടവിൽ കഴിഞ്ഞ ഓരോ നിമിഷവും ബെൻ-ഹറിൽ മെസലയോട് പ്രതികാരം ചെയ്യണമെന്ന വാശി വളർന്നു തുടങ്ങുന്നു.
യുദ്ധക്കപ്പലിലെ മൂന്നുവർഷത്തെ അടിമവേലയ്ക്ക് ശേഷം ബെൻ-ഹറിനെ റോമൻ സൈന്യതലവനായ ക്വിന്റസ് അറിയസിന്റെ കപ്പലിലേക്ക് മാറ്റുന്നു.
ഒരു സംഘം മാസിഡോണിയൻ കടൽകൊള്ളക്കാരെ തുരത്തുകയെന്ന് ലക്ഷ്യമിട്ടു പുറപ്പെട്ടതായിരുന്നു കപ്പൽ.
ബെൻ-ഹറിന്റെ ആത്മാർപ്പണവും നിശ്ചയദാർഢ്യവും അറിയസിനെ ആകർഷിക്കുന്നു.
ബെൻ-ഹറിന് മല്ലയുദ്ധത്തിനും തേരോട്ടത്തിനും പരിശീലനം നൽകാൻ അയാൾ തീരുമാനിക്കുന്നു.
എന്നാൽ, ബെൻ-ഹർ ഇത് നിരസിക്കുന്നു.
ദൈവം തനിക്ക് പ്രതികാരത്തിന് അവസരം തരുമെന്നാണ് അയാൾ വിശ്വസിച്ചിരുന്നു.
മാസിഡോണിയൻ കടൽകൊള്ളക്കാരുമായുള്ള ഏറ്റുമുട്ടൽ നടക്കുമ്പോൾ ബെൻ-ഹറിനെ ഒഴിച്ച് ബാക്കിയുള്ള തുഴച്ചിൽകാരെയെല്ലാം തണ്ടോട് ചേർത്ത് ബന്ധിക്കാൻ അറിയസ് ഉത്തരവിടുന്നു.
ഏറ്റുമുട്ടലിനിടെ അറിയസിന്റെ കപ്പൽ തകർന്ന് മുങ്ങാൻ തുടങ്ങുന്നു.
ബെൻ-ഹർ ചുരുങ്ങിയ സമയം കൊണ്ട് ബന്ധനസ്ഥരായ തുഴച്ചിൽകാതെ മോചിപ്പിക്കുന്നു.
ഒപ്പം അറിയസിനെയും രക്ഷിക്കുന്നു.
റോമൻ സൈന്യം ഏറ്റുമുട്ടലിൽ പരാജയപ്പെട്ടുവെന്ന് തെറ്റിദ്ധരിച്ച് അറിയസ, റോമൻ പോരാളികളുടെ സംസ്‌കാരമനുസരിച്ച് വാൾ നെഞ്ചിൽ കുത്തിയിറക്കി ജീവനൊടുക്കാൻ അയാൾ തുനിയുന്നു.
ബെൻ-ഹർ ഇതു തടയുന്നു.
എല്ലാവരും രക്ഷപ്പെട്ടു.
വിജയത്തിന്റെ ക്രെഡിറ്റ് ലഭിച്ചത് അറിയസിനായിരുന്നു.
റോമൻ അധിപതിയായിരുന്ന ടിബേറിയസിനോട് ബെൻ-ഹറിനെ മോചിപ്പിക്കണമെന്ന് അറിയസ് അപേക്ഷിക്കുന്നു.
മോചിതനായ ബെൻ-ഹറിനെ അയാൾ തന്റെ ദത്തുപുത്രനാക്കുന്നു.
വർഷങ്ങൾ കടന്നു പോയി.
ബെൻ-ഹർ വീണ്ടും സമ്പന്നനായി.
അതിനൊപ്പം തന്നെ എല്ലാം തികഞ്ഞ ഒരു റോമൻ പോരാളിയും.
തേരോട്ടത്തിൽ അയാളെ വെല്ലാൻ ആർക്കും കഴിയില്ല എന്നതാണ് ഇപ്പോഴത്തെ സ്ഥിതി.
അപ്പോഴും ബെൻ-ഹറിന്റെ മനസ്സിൽ സ്വന്തം നാടും പ്രിയപ്പെട്ടവരുമായിരുന്നു.
ഒടുക്കം, ബെൻ-ഹർ ജുഡായിലേക്ക് തിരികെപ്പോകുന്നു.
വഴിയ്ക്ക് വച്ച് അയാൾ ബൾത്താസറിനെയും അറബ് ഷേക്ക് ആയ ഇഡറിമിനെയും കണ്ടുമുട്ടുന്നു.
ബെൻ-ഹർ മികച്ച തേരോട്ടക്കാരനാണെന്ന് അറിയാമായിരുന്ന ഇഡറിം പുതിയ ജുദിയൻ ഗവർണർ പോണ്ടിയസ് പിലാത്തോസിന്റെ മുന്നിൽ നടക്കുന്ന തേരോട്ട മൽസരത്തിൽ നാലുകുതിരകൾ വലിക്കുന്ന തന്റെ തേരുമായി പങ്കെടുക്കാൻ അയാളോട് ആവശ്യപ്പെടുന്നു.
മെസലയും മൽസരിക്കുന്നുണ്ട് എന്നറിയാമായിരുന്നിട്ടു കൂടി ബെൻ-ഹർ ഈ ആവശ്യം നിരസിക്കുന്നു.
ബെൻ-ഹർ ജറുസലേമിൽ തിരിച്ചെത്തുന്നു.
നേരത്തേ നിശ്ചയിച്ചിരുന്ന വിവാഹം നടക്കാതെ എസ്‌തേർ അവനായി കാത്തിരിക്കുന്നുണ്ടായിരുന്നു.
ബെൻ-ഹർ മെസലയെ കണ്ട് തന്റെ അമ്മയെയും സഹോദരിയെയും മോചിപ്പിക്കണമെന്ന് ആവശ്യപ്പെടുന്നു.
മിറിയത്തിനും ടിർസയ്ക്കും തടവിൽ വച്ച് കു
ഷ്ഠരോഗം ബാധിക്കുകയും അവരെ പട്ടണത്തിൽ നിന്ന് ഓടിച്ചു വിടുകയും ചെയ്തുവെന്ന് അറിയുന്നു.
ഈ സ്ത്രീകളാകട്ടെ എസ്‌തേറിനോട് തങ്ങളുടെ അവസ്ഥ ബെൻ-ഹറിനെ അറിയിക്കരുതെന്ന് പറഞ്ഞിരുന്നു.
അതിനാൽ തന്നെ അവർ മരിച്ചു പോയെന്ന് എസ്‌തേർ ബെൻ-ഹറിനെ ധരിപ്പിക്കുന്നു.
ഇതോ
ടെ മെസലയോട് പ്രതികാരം ചെയ്യുന്ന രീതി മാറ്റാൻ ബെൻ-ഹർ തീരുമാനിക്കുന്നു.
അങ്ങനെ അയാൾ മെസലയ്ക്ക് എതിരേ തേരോട്ട മൽസരത്തിൽ പങ്കെടുക്കുന്നു.
മൽസരത്തിൽ ഇരുചക്രത്തിലും മൂർച്ചയേറിയ ബ്ലേഡ് ഘടിപ്പിച്ച തേരുമായിട്ടാണ് മെസല എത്തിയത്.
ഇതു പയോഗിച്ച് ബെൻ-ഹറിന്റെ തേര് തകർക്കാൻ അയാൾ ശ്രമിക്കുന്നു.
എന്നാൽ, സ്വന്തം തേര് തകർന്ന് മെസലയ്ക്ക് മാരകമായി മുറിവേൽക്കുന്നു.
ബെൻ-ഹർ മൽസരത്തിൽ ജയിക്കുന്നു.
മരിക്കുന്നതിന് മുൻപ് മെസല ബെൻ-ഹറിനോട് ഇത്രമാത്രം പറഞ്ഞു.
മൽസരം കഴിഞ്ഞിട്ടില്ല, നിനക്കു നിന്റെ കുടുംബത്തെ കുഷ്ഠരോഗികളുടെ താഴ്‌വരയിൽ കാണാം; നിനക്ക് അവരെ തിരിച്ചറിയാൻ കഴിയുമെങ്കിൽ മാത്രം.
ബെൻ-ഹർ അവിടുത്തെ കുഷ്ഠരോഗികളുടെ കോളനി സന്ദശിക്കുന്നു.
അമ്മയെയും സഹോദരിയെയും കണ്ടെത്തുന്നു.
തന്റെ ദുരവസ്ഥയ്ക്ക് കാരണം റോമാ സാമ്രാജ്യമാണെന്ന് ബെൻ-ഹർ ഉറച്ചു വിശ്വസിക്കുന്നു.
റോമൻ പൈതൃകവും പൗരത്വവും അയാൾ ഉപേക്ഷിക്കുന്നു.
ടിർസ മരണത്തിലേക്ക് അടുക്കുകയാണെന്ന് മനസ്സിലാക്കിയ ബെൻ-ഹറും, എസ്‌തേറും അവളെയും അമ്മയെയും കൂട്ടി യേശുക്രിസ്തുവിനെ കാണാൻ പുറപ്പെടുന്നു.
അപ്പോഴേക്കും പോണ്ടിയസ് പിലാത്തോസിന്റെ മുന്നിൽ ക്രിസ്തുവിന്റെ വിചാരണ തുടങ്ങിയിരുന്നു.
അവിടെയെത്തിയ ബെൻ-ഹറിന് കാണാൻ കഴിഞ്ഞത് ക്രിസ്തുവിനെ കുരിശിലേറ്റുന്നതാണ്.
തുടർന്ന് ശക്തമായി മഴ പെയ്യുന്നു.
ആ മഴയിൽ മിറിയത്തിന്റെയും ടിർസയുടെയും രോഗം അത്ഭുതകരമായി സുഖപ്പെടുന്നിടത്ത് ബെൻ-ഹർ അവസാനിക്കുന്നു.
മാർലിൻ ബ്രാണ്ടോയ്ക്ക് വേണ്ടി നിശ്ചയിച്ചിരുന്ന ബെൻ-ഹറിനെ അവതരിപ്പിച്ചത് ചാൾട്ടൺ ഹെസ്റ്റണായിരുന്നു.
അറിയസായി ജാക് ഹോക്കിൻസും എസ്‌തേറായി ഹയ ഹരാറീത്തും വേഷമിട്ടു.
മെസലയെ സ്റ്റീഫൻ ബോയ്ഡ് ആണ് അവതരിപ്പിച്ചത്.
ഷേക്ക് ഇഡറിമിനെ ഹ്യൂ ഗിഫിത്തും മിറിയത്തെ മാർത്ത സ്‌കോട്ടും ടിർസയെ കാത്തി ഒഡോണലും സിമോൺഡിസിനെ സാം ജേഫും മനോഹരമാക്കി.
ഫ്രാങ്ക് ത്രിംഗായിരുന്നു പീലാത്തോസ്.
ചിത്രത്തിലെ തേരോട്ടമൽസരം ചിത്രീകരിച്ചത് സെക്കൻഡ് യൂണിറ്റ് സംവിധായകരായ ആൻഡ്രൂ മാർട്ടണും യക്കിമ കാനട്ടും ചേർന്നായിരുന്നു.
ഇതിനായി ജെറുസലേമിൽ 18 ഏക്കർ സ്ഥലത്ത് സെറ്റിട്ടു.
1 മില്യൺ ഡോളറാണ് ചെലവു വന്നത്.
1880 ൽ ല്യൂ വാലസ് എഴുതിയ ബെൻ-ഹറിന്റെ മൂലകഥയ്ക്ക് 550 പേജുണ്ടായിരുന്നു.
നിർമ്മാണമേൽനോട്ടം നിർവഹിച്ച സിംബാലിസ്റ്റ് നോവൽ വെട്ടിമുറിച്ച് സിനിമയ്ക്ക് പറ്റുന്നതാക്കാൻ നിരവധി തിരക്കഥാകാരൻമാരെ നിയോഗിച്ചു.
12 തരത്തിലുള്ള തിരക്കഥയാണ് 1958 ലെ വസന്തകാലത്ത് തയ്യാറായത്.
കാൾ ടൺബർഗായിരുന്നു അവസാനമെത്തിയ തിരക്കഥാകാരൻ.
അദ്ദേഹം ക്രിസ്തുവിന്റെ  കുരിശാരോഹണത്തിന് ശേഷമുള്ള നോവലിന്റെ ഭാഗം പൂർണമായും തിരക്കഥയിൽ നിന്ന് നീക്കി.
ബെൻ-ഹറിന്റെ ശിഷ്ടകാലവും മരണവും ഉപയോഗിച്ചില്ല.
സിംബാലിസ്റ്റിന് ഈ തിരക്കഥ തീരെ ഇഷ്ടമായില്ല.
എഴുത്തിലെ പ്രായം സംവിധാനത്തിലും കുഴപ്പമുണ്ടാക്കി.
സിഡ്‌നി ഫ്രാങ്ക്‌ളിനെ നീക്കി വില്യം വൈലർ സംവിധായകനായത് അങ്ങനെയാണ്.
1925 ൽ ഇറങ്ങിയ നിശ്ശബ്ദ ബെൻ-ഹറിന്റെ മുപ്പതിലധികം സഹസംവിധായകരിൽ ഒരാളായിരുന്നു വൈലർ.
1957 ൽ ബെൻ-ഹർ സംവിധാനം ചെയ്യാനുള്ള ഓഫർ തിരക്കഥ പോരാ എന്ന കാരണം പറഞ്ഞ് വൈലർ ആദ്യം നിരസിച്ചു.
സിംബാലിസ്റ്റ് വൈലറെ ചില സ്‌റ്റോറി ബോർഡ് കാണിക്കുകയും തേരോട്ടം ചിത്രീകരിക്കാൻ എത്ര പണം വേണമെങ്കിലും ചിലവഴിക്കാമെന്ന് വാഗ്ദാനം ചെയ്യുകയും ചെയ്തു.
അങ്ങനെ മനസുമാറ്റി വൈലർ തിരിച്ചെത്തി.
1957 ൽ താര നിർണയം പൂർത്തിയാക്കി.
വൻ ശമ്പളം കൊടുത്താൻ എം.ജി.എം വൈലറെ സംവിധായകനാക്കിയത്.
35,000 ഡോളറിന് പുറമേ ബോക്‌സ് ഓഫീസ് കലക്ഷന്റെ എട്ടുശതമാനമോ അന്തിമ വരുമാനത്തിന്റെമൂന്നുശതമാനമോ ഏതാണ് കൂടുതലെന്ന് വച്ചാൽ അതു നൽകാമെന്നായിരുന്നു കമ്പനിയുടെ വാഗ്ദാനം.
മികച്ച ചിത്രം, സംവിധായകൻ, നടൻ, സഹനടൻ, കലാസംവിധാനം, ഛായാഗ്രഹണം, വസ്ത്രാലങ്കാരം, സ്‌പെഷൽ എഫക്ട്‌സ്, ചിത്രസംയോജനം, സംഗീതം, സൗണ്ട് റെക്കോർഡിംഗ് എന്നിവയ്ക്കാണ് ബെൻ-ഹർ ഓസ്‌കർ നേടിയ്.
മികച്ച ചിത്രം, സഹനടൻ, സംവിധായകൻ എന്നിവയ്ക്ക് ഗോൾഡൻ ഗ്ലോബ് പുരസ്‌കാരവും നേടി.
ചരിത്രവും സംസ്‌കാരവും ഇട കലർത്തി റോമാസാമ്രാജ്യത്തിന്റെ കഥ പറഞ്ഞ ഈ ചിത്രം ഹോളിവുഡിലെ എക്കാലത്തെയും മികച്ച ക്ലാസികുകളിൽ ഒന്നാണ്.
പുലാപ്ര ബാലകൃഷ്ണൻ
ഇന്ത്യയിലെ ഒരു സാമ്പത്തിക ശാസ്ത്രജ്ഞനും വിദ്യാഭ്യാസ വിചക്ഷണനുമാണ് പുലാപ്ര ബാലകൃഷ്ണൻ .
സെന്റർ ഫോർ ഡെവലപ്മെന്റ് സ്റ്റഡീസ് ഡയറക്ടർ , കോഴിക്കോട് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റിൽ അധ്യാപകൻ എന്നീ നിലകൾ പ്രവർത്തിച്ചിരുന്നു.
1955-ൽ മലപ്പുറം ജില്ലയിലെ ക്ലാരിയിലാണ് പുലാപ്ര ബാലകൃഷ്ണൻ ജനിക്കുന്നത്.
മോസ്കോ, മദ്രാസ്, ന്യൂഡൽഹി എന്നിവിടങ്ങളിലായി വിദ്യാഭ്യാസം പൂർത്തീകരിച്ച അദ്ദേഹം ഓക്സ്ഫോഡ്, കേംബ്രിഡ്ജ് സർവ്വകലാശാലകളിൽ സാമ്പത്തിക വിദഗ്ദനായി പരിശീലനം നേടി.
വിവിധ ജേണലുകളിൽ ലേഖനങ്ങൾ എഴുതി വരുന്ന പുലാപ്ര ബാലകൃഷ്ണൻ, പ്രൈസിങ് ആൻഡ് ഇൻഫ്ലേഷൻ ഇൻ ഇന്ത്യ (1991) , എക്കണോമിക് ഗ്രോത്ത് ഇൻ ഇന്ത്യ: ഹിസ്റ്ററി ആൻഡ് പ്രോസ്പെക്റ്റ് (2010) , പൊളിറ്റിക്സ് ട്രമ്പ്സ് എക്കണോമിക്സ് (ബിമൻ ജലാനോടൊത്ത്) എന്നീ പുസ്തകങ്ങളും രചിച്ചിട്ടുണ്ട്.
ഓക്സ്ഫോഡ് വോർസെസ്റ്റർ കോളേജ്, ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ട്, കോഴിക്കോട് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് എന്നിവിടങ്ങളിൽ ഉദ്യോഗങ്ങൾ വഹിച്ച പുലാപ്ര ബാലകൃഷ്ണൻ, ഉക്രൈന്റെ ലോകബാങ്കിലെ കൺട്രി ഇക്കണോമിസ്റ്റ് ആയി പ്രവർത്തിച്ചിരുന്നു.
ഇന്റർനാഷണൽ ലേബർ ഓർഗനൈസേഷൻ, റിസർവ് ബാങ്ക് ഓഫ് ഇന്ത്യ, യുണൈറ്റദ് നേഷൻസ് ഡെവലപ്മെന്റ് പ്രോഗ്രാം എന്നിവയിലെല്ലാം ഉപദേശകനായി അദ്ദേഹം പ്രവർത്തിച്ചിട്ടുണ്ട് .
ഇന്ത്യയുടെ സമ്പദ്‌വ്യവസ്ഥയെ കുറിച്ച് മാധ്യമങ്ങളിൽ സംവദിച്ചു വരുന്ന പുലാപ്ര ബാലകൃഷ്ണന് വികസന പഠനങ്ങളിലെ പങ്കാളിത്തത്തിന് 2014-ൽ മാൽക്കം ആദിശേഷയ്യ പുരസ്കാരം ലഭിച്ചിരുന്നു .
നിലവിൽ ഹരിയാനയിലെ അശോക സർവകലാശാലയിൽ സാമ്പത്തിക ശാസ്ത്ര അധ്യാപകനാണ് പുലാപ്ര ബാലകൃഷ്ണൻ .
പുലസ്ത്യൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഏപ്രിൽ മുതൽ തുടരുന്നു.
സപ്തർഷികളിൽ ഒരാൾ.
പ്രജാപതികളിൽ ഒരാളായ പുലസ്ത്യൻെറ ജനനം ബ്രഹ്മാവിൻെറ കർണ്ണത്തിൽ നിന്നുമാണ്.
പുലസ്ത്യനാണ് എല്ലാ സർപ്പങ്ങളുടെയും നാഗങ്ങളുടെയും ജനയിതാവ്.
താമ്ര എന്ന ഭാര്യയിലൂടെ കശ്യപ പ്രജാപതി ഗരുഡനടക്കം എല്ലാ പക്ഷികളുടെയും പിതാമഹൻ .
(ആർഷജ്ഞാനം)
പുലാക്കാട്ട് രവീന്ദ്രന്റെ കവിതകൾ
1990-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത് പുലാക്കാട്ട് രവീന്ദ്രന്റെ കവിതകൾ എന്ന കൃതിക്കാണ് അവലംബം
പുലാമന്തോൾ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pulamanthole_Gramapanchayat പുലാമന്തോൾ പുലാമന്തോൾ 10°54′07″N 76°11′29″E ﻿ / ﻿ 10.9019208°N 76.1914312°E ﻿ / 10.9019208; 76.1914312 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല മലപ്പുറം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പെരിന്തൽമണ്ണ ലോകസഭാ മണ്ഡലം മലപ്പുറം ഭരണസ്ഥാപനങ്ങൾ ഗ്രാമപഞ്ചായത്ത് പ്രസിഡന്റ് VP മുഹമ്മദ് ഹനീഫ വൈസ് പ്രസിഡന്റ് സെക്രട്ടറി വിസ്തീർണ്ണം 32.1 ചതുരശ്ര കിലോമീറ്റർ ചതുരശ്ര കിലോമീറ്റർ വാർഡുകൾ 20 എണ്ണം ജനസംഖ്യ 29,603 ജനസാന്ദ്രത 922/ ച.
മീ കോഡുകൾ • തപാൽ • ടെലിഫോൺ 679323 +04933 സമയമേഖല UTC +5:30 പ്രധാന ആകർഷണങ്ങൾ
മലപ്പുറം ജില്ലയിലെ പെരിന്തൽമണ്ണ താലൂക്കിൽ , മങ്കട ബ്ലോക്കിലാണ് 32.15 ചതുരശ്രകിലോമീറ്റർ വിസ്തീർണ്ണമുള്ള പുലാമന്തോൾ ഗ്രാമപഞ്ചായത്ത് സ്ഥിതി ചെയ്യുന്നത്.
1961 നവംബർ 20-നാണ് പുലാമന്തോൾ ഗ്രാമപഞ്ചായത്ത് രൂപീകൃതമായത്.
അതിരുകൾ കിഴക്ക് - ഏലംകുളം , അങ്ങാടിപ്പുറം പഞ്ചായത്തുകളും, പെരിന്തൽമണ്ണ മുനിസിപ്പാലിറ്റിയും .
പടിഞ്ഞാറ് – മൂർക്കനാട് പഞ്ചായത്ത് തെക്ക്‌ - പാലക്കാട് ജില്ലയിലെ കുലുക്കല്ലൂർ , വിളയൂർ പഞ്ചായത്തുകൾ വടക്ക് – പുഴക്കാട്ടിരി , അങ്ങാടിപ്പുറം, മൂർക്കനാട് പഞ്ചായത്തുകൾ വാർഡുകൾ പൂശാലിക്കുളമ്പ് മാലാപറമ്പ് ചേലക്കാട് കട്ടുപ്പാറ വടക്കേകര തിരുനാരായണപുരം ചോലപ്പറമ്പ് പുലാമന്തോൾ പാലൂർ കിഴക്കേകര പാലൂർ വടക്കൻപാലൂർ ചെമ്മലശ്ശേരി രണ്ടാംമൈൽ ചെമ്മല മനങ്ങനാട് കാവുവട്ടം വളപുരം കുന്നത്ത് പളളിയാൽ കുളമ്പ് കുരുവമ്പലം താഴത്തേതിൽപ്പടി കുരുവമ്പലം സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് പെരിന്തൽമണ്ണ വിസ്തീര്ണ്ണം 32.1 ചതുരശ്ര കിലോമീറ്റർ ജനസംഖ്യ 29,603 പുരുഷന്മാർ 14,156 സ്ത്രീകൾ 15,447 ജനസാന്ദ്രത 922 സ്ത്രീ : പുരുഷ അനുപാതം 1091 സാക്ഷരത 88.98%
പുലാമന്തോൾ പഞ്ചായത്ത്‌ പെരിന്തൽമണ്ണ നിയമസഭ മണ്ഡലത്തിൽ പെടുന്നു.
ഇപ്പോൾ സിപിഐ (എം) നയിക്കുന്ന ഇടതു മുന്നണിയാണ്  ഭരിക്കുന്നത് .
VP മുഹമ്മദ് ഹനീഫയാണ് പഞ്ചായത്തു പ്രസിഡന്റ് അവലംബം പുലാമന്തോൾ പഞ്ചായത്ത് വെബ്സൈറ്റ് Archived 2013-07-08 at the Wayback Machine .
പുലരിപ്പൂപോലെ ചിരിച്ചും
2019ലെ മികച്ച ഗാനരചനയ്ക്കുള്ള കേരള സംസ്ഥാന സർക്കാരിന്റെ പുരസ്കാരം ലഭിച്ച ചലച്ചിത്രപിന്നണി ഗാനമാണ് പുലരിപ്പൂപോലെ ചിരിച്ചും .
സുജേഷ് ഹരിയാണ് ഇതിന്റെ രചയിതാവ്.
വിശ്വജിത്ത് ഈണമിട്ട ഈ ഗാനം സിതാര കൃഷ്ണകുമാർ ആണ് ആലപിച്ചത്.
വേണ്ടത്ര ഉത്തരവാദിത്തമില്ലാതെ നടക്കുന്ന നായകന്റെ പിന്തുണ ഒരു കാര്യത്തിനും കിട്ടുന്നില്ലെന്ന് തനിക്ക് അറിയാം എന്നമട്ടിലുള്ള നായികയുടെ ആത്മഗതം പോലെയാണ് ഈ ഗാനം അവതരിപ്പിച്ചിരിക്കുന്നത്.
പുറത്തേക്കുള്ള കണ്ണികൾ ഗാനത്തിന്റെ വരികൾ വരികൾ അടക്കമുള്ള ആലാപനം ഗാനത്തിന്റെ ചിത്രീകരണം, ചലച്ചിത്രത്തിൽ
പുലഹൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഏപ്രിൽ മുതൽ തുടരുന്നു.
സപ്തർഷികളിൽ ഒരാളാണ് പുലഹൻ.
ബ്രഹ്മാവിൻെറ നാഭിയിൽ നിന്നുമാണ് പുലഹൻെറ ജനനം.
സൃഷ്ടികർമ്മത്തിനായി തന്നെ സഹായിക്കുവാൻ ബ്രഹ്മാവ് സൃഷ്ടിച്ച പത്ത് പ്രജാപതികളിൽ ഒരാളാണ്.
ഭാഗവത പുരാണത്തിൽ ഋഷഭപുത്രനായ ഭരതനെ സംബന്ധിക്കുന്ന കഥയിൽ, ഭരതൻ മാനായി ജനിച്ചപ്പോൾ പുലഹൻെറ ആശ്രമത്തിൽ ചെല്ലുകയും കാഴ്ച്ചയിൽ നല്ല ഇണക്കമുള്ള നല്ല ഒരു മാനായി തോന്നിയതിനാൽ പുലഹൻ അതിനെ ആശ്രമമൃഗമായി സ്വീകരിച്ച കഥ കാണാം.
പുലാപ്പറ്റ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഒക്ടോബർ മുതൽ തുടരുന്നു.
പാലക്കാട് ജില്ലയിലെ ഒരു ചെറുപട്ടണമാണ് പുലാപ്പറ്റ.
കടമ്പഴിപ്പുറം ഗ്രാമപഞ്ചായത്തിലാണ് ഇത് സ്ഥിതിചെയ്യുന്നത്.
ജില്ലാ ആസ്ഥാനമായ പാലക്കാട് നഗരത്തിൽ നിന്ന് ഏകദേശം 25 കിലോമീറ്റർ വടക്കുപടിഞ്ഞാറുമാറി സ്ഥിതിചെയ്യുന്ന ഈ ഗ്രാമം, പാലക്കാട് , ഒറ്റപ്പാലം , മണ്ണാർക്കാട് എന്നീ മൂന്ന് താലൂക്കുകളുടെ സംഗമസ്ഥാനമാണ്.
ഹരിതഭംഗി നിറഞ്ഞ ഒരുപാട് സ്ഥലങ്ങൾ പുലാപ്പറ്റയിലുണ്ട്.
വവ്വാലുകളുടെ പേരിൽ പ്രസിദ്ധമായ മോക്ഷത്ത് മഹാദേവക്ഷേത്രം അവയിലൊന്നാണ്.
പുലരി ഇംഗ്ലീഷ് വിലാസം https://ml.wikipedia.org/wiki/Dawn പുലരിയുടെ ഒരു ദൃശ്യം
സൂര്യോദയത്തിനു മുൻപ് പ്രത്യക്ഷപ്പെടുന്ന ആകാശത്തിലെ പ്രകാശമാണ് പുലരി .
ഇതിനെ കിഴക്ക് വെള്ളകീറുക എന്നും പറയാറുണ്ട്.
ഫജ്റ്
അറബി ഭാഷയിൽ ഇതിനെ ഫജ്റ് അല്ലെങ്കിൽ ഫജറു സാദിഖ് (فجر അഥവാ الفجر الصادق) എന്നു വിളിക്കുന്നു.
ഇതിനെ അടിസ്ഥാനമാക്കിയാണ് മുസ്ലിങ്ങൾ പ്രഭാത നമസ്‌കാരമായ സുബഹ് (صلاة الصب) അഥവാ സലാതുൽ ഫജ്‌ർ നിർവ്വഹിക്കുന്നത്.
പുലരിയുടെയും സൂര്യോദയത്തിന്റെയും ഇടയിലുള്ള സമയമാണിത്.
പുലാക്കാട്ട് രവീന്ദ്രൻ ഇംഗ്ലീഷ് വിലാസം https://ml.wikipedia.org/wiki/Pulakatt_Raveendran
പ്രമുഖ മലയാള കവിയായിരുന്നു പുലാക്കാട്ട് രവീന്ദ്രൻ (ജനനം : 30 ജനുവരി 1932 -21 ജൂൺ 1995).
കവിതക്കുള്ള കേരള സാഹിത്യ അക്കാദമി പുരസ്‌കാരം 1990 ൽ നേടി.
പാലക്കാട് ചെർപ്പുളശ്ശേരി രാഘവ വാരിയരുടെയും പാർവതി വാരസ്യാരുടെയും മകനായി 1932 ജനുവരി 30ന് ജനിച്ചു.
ബി.എസ്.സി, ബി.എഡ് ബിരുദങ്ങൾ നേടി അധ്യാപകനായി.
ചെർപ്പുളശ്ശേരിക്കടുത്ത് നെല്ലായ സ്വദേശിയാണ് ഇദ്ദേഹം.
1995 ജൂൺ 21 ന് 63 വയസ്സുള്ളപ്പോൾ ദിവംഗതനായി.
കൃതികൾ പുലാക്കാട്ട് രവീന്ദ്രന്റെ കവിതകൾ നക്ഷത്രപരാഗം പ്രവാസം സ്വക്ഷേത്രം ഗരുഡധ്വനി വായില്ലാക്കുന്നിലപ്പൻ പുരസ്കാരങ്ങൾ കവിതക്കുള്ള കേരള സാഹിത്യ അക്കാദമി പുരസ്‌കാരം (1990) (പുലാക്കാട് രവീന്ദ്രന്റെ കൃതികൾ) അവലംബം ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പുലാമന്തോൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Pulamanthole പ്രമാണം:Pulamanthole Town Sky view.jpg പുലാമന്തോൾ അങ്ങാടിയുടെ ആകാശക്കാഴ്ച
10°54′07″N 76°11′29″E ﻿ / ﻿ 10.9019208°N 76.1914312°E ﻿ / 10.9019208; 76.1914312
മലപ്പുറം ജില്ലയിലെ പുലാമന്തോൾ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് പുലാമന്തോൾ .
മലപ്പുറം - പാലക്കാട് ജില്ലകളുടെ അതിർത്തിയിലൂടെയും സൈലന്റ് വാലിയിലൂടെയും ഒഴുകുന്ന കുന്തിപ്പുഴയുടെ തീരത്താണ് ഈ ഗ്രാമം.
അഷ്ടവൈദ്യകുടുംബാംഗങ്ങളിൽ ഒരാളായ പുലാമന്തോൾ മൂസ്സിന്റെ ജന്മനാടാണിത്.
ആയുർവേദ ആചാര്യൻ ധന്വന്തരി പ്രതിഷ്‌ഠ ആയിട്ടുള്ള ശ്രീ രുദ്ര ധന്വന്തരി ക്ഷേത്രം ഇവിടെ സ്ഥിതി ചെയ്യുന്നു .
കൂടാതെ   പുലാമന്തോൾ ജുമാ മസ്ജിദും ഇവിടെയാണ്.
പുലാമന്തോൾ ആസ്ഥാനമായി ഒരു പഞ്ചായത്തുമുണ്ട്.
സ്വാതന്ത്ര്യ സമരവുമായി വളരെയധികം ബന്ധമുള്ള പ്രദേശമാണ് ഇത്.
കൊല്ലിയതു ബാപ്പുട്ടി മാസ്റ്റർ , മലവട്ടത്തു മുഹമ്മദ് ഹാജി എന്നെ രണ്ടു സ്വാതന്ത്ര്യ സമര സേനാനികൾ ഈ നാട്ടുകാരാണ് .
മലബാർ കലാപവുമായും ഈ പ്രദേശം ബന്ധപെട്ടു കിടക്കുന്നു.
വാഗൺ ട്രാജഡി ദുരന്തത്തിൽ മരണപ്പെട്ട  എഴുപതു പേരിൽ  41 പേരും പുലാമന്തോൾ പഞ്ചായത്തിൽ പെട്ടവരാണ് .
വളപുരത്തു നിന്നും അറസ്റ്റ് ചെയ്യപ്പെട്ട ഉസ്താദിനെ  വിട്ടയക്കാൻ വേണ്ടി , പുലാമന്തോൾ പാലം പൊളിക്കാൻ ശ്രമിച്ചു എന്ന കുറ്റം ചുമത്തിയാണ് ഇവരെ അറസ്റ്റ് ചെയ്‍തത്
1924 ൽ ബ്രിട്ടീഷുകാർ കരിങ്കൽ തൂണുകളിൽ ഇരുമ്പു ഗാർഡറുകളാൽ  നിർമിച്ച  കേരളത്തിലെ പഴക്കം ചെന്ന പാലങ്ങളിൽ ഒന്ന് ഇവിടെയായിരുന്നു .
2002 ൽ പാലം ഒരു വശം തകർന്നതിനു ശേഷം പുതിയ പാലം നിർമിച്ചു .
തകർന്ന  പാലം പൊളിച്ചെടുക്കുമ്പോൾ ഉണ്ടായ അപകടത്തിൽ മൂന്ന് പേര് മരണമടഞ്ഞു
പെരുമ്പിലാവ് - നിലമ്പൂർ സംസ്ഥാന പാത 39 - ൽ പെരിന്തൽമണ്ണ പട്ടാമ്പി റൂട്ടിൽ പെരിന്തൽമണ്ണ യിൽ നിന്ന്  നിന്ന് 11 .5  കിലോമീറ്ററും പട്ടാമ്പിയിൽ നിന്ന് 11 .5  കിലോമീറ്ററും മധ്യത്തിലായി മലപ്പുറം പാലക്കാട് ജില്ലകളുടെ അതിർത്തിയായി സ്ഥിതി ചെയ്യുന്നു അവലംബങ്ങൾ
ബാഡ്ലാൻഡ്സ് ദേശീയോദ്യാനം
അമേരിക്കൻ ഐക്യനാടുകളിലെ തെക്കൻ ഡക്കോട്ട സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് ബാഡ് ലാൻഡ്സ് ദേശീയോദ്യാനം (ഇംഗ്ലീഷ്: Badlands National Park ).
242,756 acres (379.306 sq mi; 98,240 ha) ആണ് ഈ ദേശീയോദ്യാനത്തിന്റെ വിസ്തൃതി മണ്ണൊലിപ്പ് മൂലം രൂപപെട്ട ബ്യൂട്ടുകൾ ഇവിടത്തെ ഒരു പ്രത്യേകതയാണ്.
ഈ ദേശീയോദ്യാനത്തിലെ 64,144 acres (100.225 sq mi; 25,958 ha) വരുന്ന പ്രദേശം പ്രത്യേകമായി വനമേഖലയിൽ പെടുത്തി സംരക്ഷിച്ചുവരുന്നു.
വടക്കേ അമേരിക്കയിലെ ഒരു വംശനാശ ഭീഷണി നേരിടുന്ന ജീവിയായ ബ്ലാക്-ഫൂട്ടെഡ് ഫെരെറ്റിനെ , വീണ്ടും അവതരിപ്പിച്ചത്  ഈ വനമേഖലയിലാണ് ചിത്രശാല അവലംബം 1 2 ↑ ↑ ↑
ബാണഭട്ടൻ ഇംഗ്ലീഷ് വിലാസം https://ml.wikipedia.org/wiki/Banabhatta
ഹർഷവർദ്ധനന്റെ (606–647 CE)  സദസ്സിലെ സംസ്കൃത പണ്ഡിതനും ആസ്ഥാനകവിയായിരുന്നു ' ബാണഭട്ടൻ .
ഹർഷന്റെ ജീവചരിത്രം  പ്രധാന വിഷയമായ ഹർഷചരിതം , കാദംബരി എന്നിവയാണ് പ്രധാനകൃതികൾ.
കാദംബരി പൂർത്തിയാക്കുന്നതിനു മുൻപു ബാണഭട്ടൻ മരണമടഞ്ഞതിനാൽ പുത്രനായ ഭൂഷണഭട്ടനായിരുന്നു ഈ കൃതി പൂർത്തീകരിച്ചത്.
ചിത്രഭാനുവും രാജദേവിയുമാണ് ബാണഭട്ടന്റെ മാതാപിതാക്കൾ.
ബീഹാറിലെ ഛപ്ര ജില്ലയിൽ പെടുന്ന പ്രിതികൂടയിലാണ് അദ്ദേഹം ജനിച്ചത് .
അവലംബം The Harsa-Carita of Bana.
Translated by E. B. Cowell and F. W. Thomas .
London: Royal Asiatic Society, 1897, 4-34.
ബാഡ്മിന്റൺ ഇംഗ്ലീഷ് വിലാസം https://ml.wikipedia.org/wiki/Badminton
റാക്കറ്റ് ഉപയോഗിച്ച് കളിക്കുന്ന ഒരു കായികവിനോദമാണ് ബാഡ്മിന്റൺ .
ഒരു വലയുടെ മുകളിലൂടെ ഒരു ഷട്ടിൽകോക്ക് (ഷട്ടിൽ) റാക്കറ്റ് ഉപയോഗിച്ച് അടിച്ചാണ് ഈ കളി കളിക്കുന്നത്.
ഒരു ദീർഘചതുര കളിക്കളത്തിന്റെ ഇരുവശത്തും
തമ്മിലോ (സിംഗിൾസ്), രണ്ടു ജോഡികൾ തമ്മിലോ (ഡബിൾസ്) ആയിട്ടാണ് മത്സരം നടക്കുന്നത്.
ഓരോ കളിക്കാരനും ഒരു തവണ മാത്രമേ
വലയ്ക്ക് മുകളിലൂടെ പോകുന്നതിന് മുമ്പ് ഷട്ടിൽ അടിക്കാൻ പാടുള്ളൂ.
ഷട്ടിൽകോക്ക് തറയിൽ വീഴുന്നതോടെ ഒരു റാലി അവസാനിക്കുന്നു.
കാറ്റ് ഷട്ടിൽകോക്കിന്റെ ചലനത്തെ ബാധിക്കുമെന്നുള്ളതിനാൽ ഔദ്യോഗിക മത്സരങ്ങളും ടൂർണമെന്റുകളുമെല്ലാം വിശാലമായ മുറിക്കുള്ളിലാണ് നടത്തുന്നത് (ഇൻഡോർ).
എന്നാൽ ബാഡ്മിന്റൺ ഒരു നേരമ്പോക്കിനുള്ള വിനോദമായി കളിക്കുമ്പോൾ പുറത്ത് വെച്ചാണ് സാധാരണയായി നടത്തുന്നത്.
(ഔട്ട്ഡോർ).
1992 മുതൽ ബാഡ്മിന്റൺ ഒളിമ്പിക്സിൽ ഉൾപ്പെടുത്തി.
പുരുഷ സിംഗിൾസ്, വനിതാ സിംഗിൾസ്, പുരുഷ ഡബിൾസ്, വനിതാ ഡബിൾസ്, മിക്സഡ് ഡബിൾസ് എന്നീ അഞ്ച് വിഭാഗങ്ങളിലാണ് മത്സരങ്ങൾ.
ചരിത്രം ബാറ്റിൽഡോർ ആന്റ് ഷട്ടിൽക്കോക്ക് കളി, 1804-ൽ
പതിനെട്ടാം നൂറ്റാണ്ടിൽ ബ്രിട്ടീഷ് ഇന്ത്യയിലാണ് ബാഡ്മിന്റൺ ഉത്ഭവിച്ചതെന്നാണ് കരുതപ്പെടുന്നത്.
ബ്രിട്ടീഷ് ഇന്ത്യയിലെ ഓഫീസർമാർക്കിടയിലാണ് ബാഡ്മിന്റൺ വികസിച്ചത്.
ബാറ്റിൽഡോർ ആന്റ് ഷട്ടിൽക്കോക്ക് എന്ന പരമ്പരാഗത ഇംഗ്ലീഷ് കളിയെ വിപുലീകരിച്ചാണ് ബ്രീട്ടിഷുകാർ ബാഡ്മിന്റണെ രൂപപ്പെടുത്തിയത്.
ബാറ്റിൽഡോർ ആന്റ് ഷട്ടിൽക്കോക്ക് എന്ന കളിയിൽ ഒരു വല കൂടി ബ്രിട്ടീഷുകാർ ഉൾപ്പെടുത്തുന്നത് പഴയ ചിത്രങ്ങളിൽ കാണാം.
ബ്രിട്ടീഷുകാർ താമസിച്ചിരുന്ന പൂനയിൽ (ഇപ്പോൾ പൂണെ ) പ്രധാനമായും കണ്ടുവന്നതിനാൽ കളിക്ക് പൂന എന്നൊരു പേരും ഉണ്ട്.
സർവീസിൽ നിന്നും വിരമിച്ചു ബ്രിട്ടണിലേക്കു തിരിച്ചുപോയ ഉദ്യോഗസ്ഥർ ബ്രിട്ടണിലും കളി പ്രചരിപ്പിച്ചു.
അവിടെ വച്ചാണ് ബാഡ്മിന്റൺ നിയമങ്ങൾ നിശ്ചയിച്ചത്.
നിയമങ്ങൾ നിശ്ചയിക്കപ്പെട്ട ശേഷം ബാഡ്മിന്റൺ ഔദ്യോഗികമായി തുടങ്ങിയത് 1873ൽ ഗ്ലോക്കെസ്റ്റർഷയറിലെ ബാഡ്മിന്റൺ ഹൗസിലാണ്.
ബ്യൂഫോർട്ടിലെ ഡ്യൂക്കിന്റെ വസതി ആയിരുന്നു ബാഡ്മിന്റൺ ഹൗസ്.
ബാഡ്മിന്റണിലെ കളി എന്നാണ് അന്ന് ഈ കളി വിശേഷിപ്പിക്കപ്പെട്ടത്.
പിന്നീട് കളിയുടെ ഔദ്യോഗിക നാമം ബാഡ്മിന്റൺ എന്നായി മാറുകയായിരുന്നു.
1887 വരെ ബ്രിട്ടീഷ് ഇന്ത്യയിൽ രൂപം കൊണ്ട നിയമങ്ങൾക്കനുസരിച്ചു തന്നെയായിരുന്നു ബാഡ്മിന്റൺ കളിച്ചിരുന്നത്.
ബ്രിട്ടണിലെ ബാത്ത് ബാഡ്മിന്റൺ ക്ലബ്ബാണ് കളിക്ക് വ്യക്തമായ നിയമങ്ങൾ നൽകിയത്.
അടിസ്ഥാനപരമായ നിയമങ്ങൾ 1887-ലാണ് രൂപം കൊണ്ടത്.
ഇന്ന് നിലവിലുള്ള നിയമങ്ങളുമായി ഏറ്റവും അടുത്തുനിൽക്കുന്ന നിയമങ്ങൾക്ക് രൂപം നൽകിയത് 1893-ൽ ഇംഗ്ലണ്ടിലെ ബാഡ്മിന്റൺ സംഘടന (ബാഡ്മിന്റൺ അസോസിയേഷൻ ഓഫ് ഇംഗ്ലണ്ട്) ആണ്.
ഇതേ സംഘടന തന്നെയാണ് പിന്നീട് 1899-ൽ ലോകത്തിലെ ആദ്യ ഔദ്യോഗിക ബാഡ്മിന്റൺ മത്സരം (ഓൾ ഇംഗ്ലണ്ട് ബാഡ്മിന്റൺ ചാംപ്യൻഷിപ്സ്) ആരംഭിക്കാൻ മുൻകൈ എടുത്തത്.
ബാഡ്മിന്റൺ കളി
കാനഡ , ഡെന്മാർക്ക് , ഇംഗ്ലണ്ട് , ഫ്രാൻസ് , ഹോളണ്ട് , അയർലണ്ട് , ന്യൂസീലാന്റ് , സ്കോട്ട്ലാന്റ് , വെയിൽസ് എന്നീ രാജ്യങ്ങൾ ചേർന്ന് 1934-ൽ അന്താരാഷ്ട്ര ബാഡ്മിന്റൺ ഫെഡറേഷൻ (ഐ.ബി.എഫ്.: ദ ഇന്റർനാഷണൽ ബാഡ്മിന്റൺ ഫെഡറേഷൻ) സ്ഥാപിച്ചു.
ഇന്ന് ഈ സംഘടന ലോക ബാഡ്മിന്റൺ ഫെഡറേഷൻ എന്നാണ് അറിയപ്പെടുന്നത്.
1936-ൽ ഇന്ത്യയും ബാഡ്മിന്റൺ ഫെഡറേഷനിൽ ചേർന്നു.
ഇന്ന് അന്താരാഷ്ട്ര തലത്തിൽ ബാഡ്മിന്റൺ കളിയുടെ കാര്യങ്ങൾ നോക്കിനടത്തുന്നത് ലോക ബാഡ്മിന്റൺ ഫെഡറേഷനാണ്.
ഇംഗ്ലണ്ടിൽ കളി തുടങ്ങിയ കാലത്ത് പുരുഷന്മാരുടെ ബാഡ്മിന്റണിൽ പരമ്പരാഗതമായി ആധിപത്യം പുലർത്തിയിരുന്നത് ഡെന്മാർക്കായിരുന്നു.
ഇങ്ങനെയൊക്കെയായിരുന്നുവെങ്കിലും അന്താരാഷ്ട്ര തലത്തിൽ ഏഷ്യയിലെ രാജ്യങ്ങൾക്കായിരുന്നു മേൽക്കോയ്മ.
ഡെന്മാർക്കിനൊപ്പം ചൈന, ദക്ഷിണ കൊറിയ, മലേഷ്യ, ഇന്തോനേഷ്യ എന്നീ രാജ്യങ്ങളിലും മികച്ച കളിക്കാരുണ്ടായിരുന്നു.
കഴിഞ്ഞ കുറച്ചു ദശകങ്ങളായി പുരുഷ ബാഡ്മിന്റണിലും വനിതാ ബാഡ്മിന്റണിലും അന്താരാഷ്ടതലത്തിൽ മികവ് പുലർത്തുന്നത് ചൈനയിൽനിന്നുള്ള കളിക്കാരാണ്.
നിയമങ്ങൾ കളിക്കളം ബാഡ്മിന്റൺ കളിക്കളം
ദീർഘചതുര ആകൃതിയിലുള്ള കളിക്കളത്തെ (കോർട്ട്)  വല രണ്ടായി വിഭജിക്കുന്നു.
സാധാരണയായി ഡബിൾസിനും സിംൾസിനും വേണ്ടിയുള്ള അതിർത്തികൾ കളിക്കളത്തിൽ അടയാളപ്പെടുത്തിയിട്ടുണ്ടാകും.
ഡബിൾസ് കോർട്ട് സിംഗിൾസിനേക്കാൾ വീതിയുള്ളതാണ്.
എന്നാൽ രണ്ടിനും ഒരേ നീളമാണ്.
ഡബിൾസ് കളിയിൽ പക്ഷേ സെർവിംഗ് അതിർത്തി സിംഗിൾസിനേക്കാൾ ചെറുതാണ്.
കളിക്കളത്തിന്റെ ആകെ വീതി 6.1 മീറ്ററാണ് (20 അടി).
സിംഗിൾസിൽ ഇത് 5.18 (17 അടി) ആയി ചുരുങ്ങുന്നു.
കളിക്കളത്തിന്റെ ആകെ നീളം 13.4 മീറ്ററാണ് (44 അടി).
കളിക്കളത്തിന്റെ വീതിയെ രണ്ടായി വിഭജിക്കുന്ന മദ്ധ്യത്തിലൂടെയുള്ള വര സെർവീസ് കോർട്ടുകളെ അടയാളപ്പെടുത്തുന്നു.
ഷോർട്ട് സെർവീസ് വര വലയിൽ നിന്ന് 1.98 മീറ്റർ (6 അടി 6 ഇഞ്ച്) അകലെ രേഖപ്പെടുത്തിയിരിക്കുന്നു.
ഡബിൾസിലെ ലോങ് സെർവീസ് വര പുറകിലുള്ള അതിർത്തിയിൽ നിന്ന് 0.76 മീറ്റർ (2 അടി 6 ഇഞ്ച്) അകലെ രേഖപ്പെടുത്തിയിരിക്കുന്നു.
വലയുടെ ഉയരം അറ്റങ്ങളിൽ 1.55 മീറ്ററും (5 അടി 1 ഇഞ്ച്), മദ്ധ്യത്തിൽ 1.524 മീറ്ററും (5 അടി) ആണ്.
വല കെട്ടിയിരിക്കുന്ന കുറ്റികൾ ഡബിൾസ് വശാതിർത്തികളുടെ മുകളിലാണ് സ്ഥാപിച്ചിരിക്കന്നത്.
ഒരു ബാഡ്മിന്റൺ മത്സരത്തിൽ പരമാവധി മൂന്ന് ഗെയിമുകൾ ആണുള്ളത്.
ആദ്യം രണ്ടു ഗെയിമുകൾ ജയിക്കുന്ന കളിക്കാരൻ / ടീം മത്സരം വിജയിക്കുന്നു.
ഓരോ ഗെയിമും 21 പോയിന്റിന് വേണ്ടിയിട്ടാണ് കളിക്കുന്നത്.
ഒരു റാലി ജയിക്കുമ്പോൾ ജയിച്ചയാൾക്ക് ആര് സെർവ് ചെയ്തു എന്ന് പരിഗണിക്കാതെ ഓരോ പോയിന്റ് ലഭിക്കുന്നു.
ഒരു റാലിയുടെ തുടക്കത്തിൽ സെർവ് ചെയ്യുന്നയാളും (സെർവർ) സെർവ് സ്വീകരിക്കുന്നയാളും (റിസീവർ) കളിക്കളത്തിൽ കോണോടുകോണായി നിൽക്കുന്നു.
ഷട്ടിൽകോക്ക് റിസീവറുടെ സെർവീസ് കോർട്ടിൽ വീഴുന്ന തരത്തിൽ സെർവർ ഷട്ടിൽകോക്കിനെ അടിക്കുന്നു.
സെർവ് ചെയ്ത ശേഷം ഷട്ടിൽ താഴെ വീഴുമ്പോൾ ആ റാലി അവസാനിക്കുകയും റാലി ജയിച്ചയാൾക്ക് ഒരു പോയിന്റ് ലഭിക്കുകയും ചെയ്യുന്നു.
സെർവർ ഒരു റാലി തോൽക്കുമ്പോൾ സെർവ് ചെയ്യാനുള്ള അവസരം അയാളുടെ എതിരാളിക്ക് ലഭിക്കുന്നു.
സെർവറുടെ സ്കോർ ഇരട്ടസംഖ്യയാവുമ്പോൾ അയാൾ വലത്തെ സെർവീസ് കോർട്ടിൽ നിന്നും ഒറ്റസംഖ്യയാവുമ്പോൾ ഇടത്തെ സെർവീസ് കോർട്ടിൽ നിന്നും സെർവ് ചെയ്യുന്നു.
ഡബിൾസിൽ സെർവ് ചെയ്യുന്ന ടീം ഒരു റാലി ജയിക്കുകയാണെങ്കിൽ അതേ കളിക്കാരൻ തന്നെ സെർവീസ് കോർട്ട് മാറി ഇതര എതിരാളിക്ക് സെർവ് ചെയ്യുന്നു.
എതിരാളികൾ റാലി ജയിക്കുമ്പോൾ, അവരുടെ പുതിയ സ്കോർ ഇരട്ടയാണെങ്കിൽ വലത്തെ സെർവീസ് കോർട്ടിലുള്ള കളിക്കാരനും ഒറ്റയാണെങ്കിൽ ഇടത്തെ സെർവീസ് കോർട്ടിലുള്ള കളിക്കാരനും സെർവ് ചെയ്യുന്നു.
കളിക്കാരുടെ സെർവീസ് കോർട്ട് നിശ്ചയിക്കുന്നത് മുമ്പത്തെ റാലി തുടങ്ങുന്നതിനു മുമ്പുള്ള അവരുടെ സ്ഥാനം കണക്കാക്കിയാണ്.
റാലി കഴിഞ്ഞ ശേഷം അവർ എവിടെ നിൽക്കുന്നു എന്ന് പരിഗണിക്കാറില്ല.
ഈ രീതിയിൽ കളിക്കുമ്പോൾ ഒരു ടീമിന് സെർവ് തിരിച്ചുകിട്ടുന്ന അവസരത്തിൽ സെർവ് ചെയ്യുന്നത് കഴിഞ്ഞ തവണ സെർവ് ചെയ്ത കളിക്കാരന്റെ പങ്കാളിയായിരിക്കും.
സ്കോർ 20-20 ആവുകയാണെങ്കിൽ, ഒരാൾ രണ്ടു പോയിന്റ് മുന്നിട്ടു നിൽക്കുന്നതു വരെയോ (ഉദാഹരണം: 24-22), 30 പോയിന്റ് എത്തുന്നതു വരെയോ കളി തുടരും (30-29 ഒരു വിജയസ്കോറാണ്).
ഷട്ടിൽകളി(ബാഡ്മിന്റൺ) ഒരു നാട്ടിൻ പുറകാഴ്ച
ഒരു മത്സരം തുടങ്ങുന്നതിന് മുമ്പ് ആദ്യം ആര് സെർവ് ചെയ്യുമെന്ന് നിശ്ചയിക്കുന്നതിനായി ടോസിടും.
ടോസ് ജയിക്കുന്നയാൾക്ക് സെർവ് ചെയ്യണോ റിസീവ് ചെയ്യണോ എന്നു തീരുമാനിക്കുകയോ, കളിക്കളത്തിന്റെ ഏതു വശത്ത് നിൽക്കണമെന്ന് തീരുമാനിക്കുകയോ ചെയ്യും.
എതിരാളികൾ അവശേഷിക്കുന്ന തീരുമാനമെടുക്കും.